Gaspar Llamazares

Gaspar Llamazares Trigo  ye un políticu español. Foi coordinador xeneral d'Izquierda Xunida fasta'l 14 d'avientu de 2008, siendo sucedíu por Cayo Lara.

 Biografía 
Segundu d'una familia de seis hermanos, pasó la so infancia y mocedá en Salinas (Castrillón). Estudió nes Facultaes de Medecina de la Universidá Autónoma de Madrid y d'Uviéu, u finó los estudios. Ellí fundó la revista "Bocetos", completando los estudios con un Máster de Salú Pública na Univerdá de L'Habana. En 1985 convirtióse en docente na Universidá de Santiago de Compostela. 

Entamó la so actividá política nel PCA en 1981, na Agrupación de Castrillón y na Comisión de Salud del Comité Central. En 1988 foi elixíu Secretariu Xeneral y Coordinador Xeneral d'Izquierda Unida n'Asturies, venciendo al sector dirixíu por Gerardo Iglesias. En 1991 entró como diputáu en la Xunta Xeneral del Principáu d'Asturies, siendo voceru del cuelmu parllamentariu d'Izquierda Unida y continuó una collaboración caltenida hasta entós colos sucesivos gobiernos socialistes de la rexón. En 1995 foi unu de los protagonistes de la polémica rotura col Partíu Socialista Obreru Español, que llevó al Partido Popular al gobiernu d'Asturies. Anguaño ye diputáu nel Congresu por Asturies.

En 2007, mediante la convocatoria d'unes primaries, foi proclamáu candidatu d'IU pa les eleiciones xenerales de marzu de 2008. Depués de los malos resultaos d'Izquierda Xunida en diches eleiciones, nes qu'IU perdió trés de los cinco diputados que tenía, nel peor resultáu eleutoral de la coalición, anunció la retirada como coordinador xeneral d'Izquierda Unida (al que llegará nel añu 2000 en sustitución de Julio Anguita), ensin abandonar el so escañu como diputáu, achacando esti mal resultáu al bipartidismu y al sistema eleutoral, al que calificó d'inxustu.Llamazares reconoce el "fracaso" eleutoral y anuncia su retirada como coordinador general. El País.com.

Nes eleiciones xenerales del añu 2011, Gaspar Llamazares presentóse como candidatu al Congresu de los Diputaos n'Asturies, algamando l'acta qu'Izquierda Xunida perdiera nel añu 2004.

 Referencies 

 Enllaces esternos 

Categoría:Políticos y polítiques d'España
Categoría:Diputaos y diputaes pola provincia d'Asturies
Categoría:Persones de Logroño
Categoría:Conceyales nel Conceyu d'Uviéu